OpenLLM-France/wikimedia huggingface dataset:
# Joseba Kortina

Joseba Kortina Bertol (Bilbo, Bizkaia, 1979ko maiatzaren 5a - ) bilbotar futbolari ohia da. Erdilari lanetan aritzen zen. Besteak beste Gasteizko Aurrera edo Amurrio taldetan jokatu zuen. Bere aitona Roberto Bertol futbolari ohia da. Bere anaiak Jon, Mikel eta Gorka futbolean aritu ziren ere.

## Ibilbidea

2023ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Gasteizko Aurrera | 2.B | 1997/98 | 20 | 1 | 1 | 0 | - | - | - | - | - | - | 21 | 1 |
| Gasteizko Aurrera | 2.B | 1998/99 | 25 | 1 | - | - | - | - | - | - | - | - | 25 | 1 |
| Gasteizko Aurrera | 2.B | 1999/00 | 28 | 3 | - | - | - | - | - | - | - | - | 28 | 3 |
| Gasteizko Aurrera | Denera | Denera | 73 | 5 | 1 | 0 | - | - | - | - | - | - | 74 | 5 |
| Amurrio | 2.B | 2000/01 | 42 | 5 | 0 | 0 | - | - | - | - | - | - | 42 | 5 |
| Amurrio | Denera | Denera | 42 | 5 | 0 | 0 | - | - | - | - | - | - | 42 | 5 |
| Cartagena | 2.B | 2001/02 | 31 | 1 | - | - | - | - | - | - | - | - | 31 | 1 |
| Cartagena | Denera | Denera | 31 | 1 | - | - | - | - | - | - | - | - | 31 | 1 |
| Zamora | 2.B | 2002/03 | 29 | 3 | - | - | - | - | - | - | - | - | 29 | 3 |
| Zamora | Denera | Denera | 29 | 3 | - | - | - | - | - | - | - | - | 29 | 3 |
| Yeclano | 2.B | 2003/04 | 18 | 1 | - | - | - | - | - | - | - | - | 18 | 1 |
| Yeclano | Denera | Denera | 18 | 1 | - | - | - | - | - | - | - | - | 18 | 1 |
| Burgos | 2.B | 2003/04 | 8 | 1 | 0 | 0 | - | - | - | - | - | - | 8 | 1 |
| Burgos | 2.B | 2004/05 | 33 | 2 | 3 | 0 | - | - | - | - | - | - | 36 | 2 |
| Burgos | Denera | Denera | 41 | 3 | 3 | 0 | - | - | - | - | - | - | 44 | 3 |
| Ibilbide osoan | Ibilbide osoan | Ibilbide osoan | 234 | 23 | 4 | 0 | - | - | - | - | - | - | 238 | 23 |

## Kanpo estekak

* Fitxa - www.athletic-club.eus
* Datuak: Q125246260
# Joseba Ituarte

José Francisco "Joseba" Ituarte Goenaga (Lasarte-Oria, 1970eko irailaren 26a) gipuzkoar futbolari ohi da, atezain moduan aritzen zena.

## Ibilbidea

| Kluba | Urtea |
| Real Sociedad B | 1989–1991 |
| Touring Kirol Kluba | 1991–1993 |
| Hércules CF | 1993–1994 |
| Pontevedra CF | 1995 |
| UD Almería | 1995–1998 |
| Águilas CF | 1998–1999 |
| Granada CF | 1999–2000 |
| Imortal DC | 2000–2001 |
| SD Huesca | 2001–2002 |
| CD Portosantense | 2002–2003 |
| Motril CF | 2003–2004 |
| CD Roquetas | 2004–2005 |

## Kanpo estekak

* Datuak: Q10554969
* Multimedia: Joseba Ituarte / Q10554969
# Joseba Larralde

    Artikulu hau txirrindulariari buruzkoa da; beste esanahietarako, ikus «Larralde».
Joseba Larralde Altzugarai (Bera, 1986ko apirilaren 11), euskal txirrindulari ohia da, 2009tik 2011ra profesionala izandakoa. Bere ibilbide profesionalean ez zuen garaipenik lortu.

## Palmaresa (afizionatuetan)

2006
* 3. Sabin Foruria Oroimenezkoan
2008
* Euskal Herriko errepideko txapelketa (Claudio Pedruzo Memoriala)
* Nafarroako errepideko txapelketa
* Bizkaiko Birako etapa 1
* San Roman Saria
* 2. San José Sarian
* 2. San Juan Sari Nagusian
* 2. San Bartolome Sari Nagusian
* 3. Jesús Loroño Memorialean
* 7. Bidasoko Itzulian

## Emaitzak lasterketa nagusietan

| Lasterketa | 2009 | 2010 | 2011 |
| Italiako Giroa | - | - | - |
| Frantziako Tourra | - | - | - |
| Espainiako Vuelta | - | - | - |
| Txirrindularitzako Munduko Txapelketak | - | - | - |
-: Ez zuen parte hartu Err.: Erretiratu zen

## Taldeak

* Orbea (2009-2011)

## Erreferentziak

* ↑ www.sitiodeciclismo.net

## Kanpo estekak

Joseba Larralde - ProCyclingStats
* Datuak: Q9013004
# Joseba Iriondo

Joseba Iriondo Orbegozo (1969, Azpeitia, Gipuzkoa) euskal kazetari, telebista aurkezle eta irrati esatari bat da. Joxemari Iriondo kazetariaren semea da. Euskal Telebistaren albistegietako aurkezlea izan zen zortzi urtez.

## Biografia

Nafarroako Unibertsitatean Kazetaritza ikasi zuen. 1993an Euskal Irrati Telebistan lanean hasi zen, beren lehen pausoak Euskadi Gaztean emanez. 1996 eta 1999 bitartean ETBren Madrilgo berriemalea izan zen, eta ondoren ETB1eko Gaur egun albistegia aurkeztera igaro zen.
2001eko irailaren 11ko atentatuek bere ibilbidean aldaketa bat suposatu zuten, ordutik aurrera Irakeko Gerran eta Afganistango gerran berriemale izanez. 2006 bitartean zenbait gatazketarako ETBren berriemaile berezia izan zen, eta herrialde ugari bisitatu zituen, tartean Pakistan, Iran eta Hego Amerikako hainbat herrialde. Irakeko gerrari bruuzko liburu bat idatzi zuen.
2004an ETB 2ko Teleberri albistegiko aurkezlea izan zen. Gaur egun albistegiko aurkezlea izatera itzuli zen 2005ean, eta bertan iraun zuen 2007rarte. Bere azken saioan agurra emateko orduan emozionatu egin zen, Maribel Aizarna lankidearekin batera.
2007az geroztik freelance kazetari gisa dihardu, hasieran BBKrentzako eta gerora Kutxabankentzako komunikazio laguntzaile lanetan.

## Lanak

* Gaur egun (ETB1)
* Teleberri (ETB2)
* Aupa Etxebesteǃ (2005) - Cameoa

## Erreferentziak

* ↑ liherpc. (2007-11-16). Joseba Iriondo agurra. (Noiz kontsultatua: 2019-06-08).
* ↑ LinkedIn - Joseba Iriondo. (Noiz kontsultatua: 2019-06-08).

## Kanpo estekak

* Datuak: Q56685536
# Joseba Lakarra

Joseba Andoni Lakarra Andrinua (Arratzu, 1962ko urtarrilaren 1a-) euskararen historian espezializatutako euskalaria da, eta bereziki aitzineuskara ikertzen nabarmendu da.
1994an XVIII. mendeko hiztegigintzaren etorkiez izenburuko tesia aurkeztuu zuen EHUn, Joakin Gorrotxategiren zuzendaritzapean.
Euskal Herriko Unibertsitateko (EHU) Filologia eta Geografia-Historiako fakultateko dekano izan zen (2000-2003 eta 2004-2007). Euskaltzain osoa, 2007ko maiatzaren 30az geroztik. Euskal Filologian doktorea eta katedraduna. EHUn, Gasteizko Filologia eta Historia fakultatean, euskararen diakronia gaietako irakaslea. Euskararen historiako hainbat alderdi ikertzen duen Monumenta Linguae Vasconum ikerketa taldearen buru da. Gasteizen bizi da.
Koldo Mitxelenaren lan guztiak argitaratu ditu (2011), Iñigo Ruiz Arzalluzekin batera eta Gipuzkoako Foru Aldundiaren eta Eusko Jaurlaritzaren babesarekin.
Euskaltzaindiaren Euskal Hiztegi Historiko Etimologikoa egitasmoaren zuzendaria da.

## Liburuak

* Euskal baladak azterketa eta antologia (bi liburuki), Koldo Bigurirekin eta Blanca Urgellekin batera, elkarlanean (Donostiaː Hordago, 1983).
* Towards a History of the Basque Language, Jose Ignacio Hualde eta Larry Traskekin elkarlanean (Amsterdam-Philadelphiaː John Benjamins, 1995).
* Refranes y Sentencias (1596). Ikerketak eta edizioa, Bilboː Euskaltzaindia, 1996.
* Argitaratzaile Joakin Gorrotxategi eta Iván Igartuarekin batera (eta hiru kapituluetan egile edo egileetako bat). (2018). Euskararen historia. Vitoria-Gasteiz: Eusko Jaurlaritzaren Argitalpen Zerbitzu Nagusia. (Liburuak euskarazko bertsioan 860 orrialde ditu: koloretako mapak eta grafikoak. Liburuaren gaztelaniazko bertsioa ere badago. (Bibliografia: 801-847 orrialdeetan). ISBN: 978-84-457-3433-9.

## Artikuluak

* "Larramendiren hiztegigintzaren inguruan", ASJU 19-1 (1985), 9-50.
* (Ingelesez) "Reconstructing the Pre-proto-Basque root". 1996
* "Filologi-ikerketak Refranes y sentencias-ez: historia eta kritika" 1997
* "Hizkuntzalaritza konparatua eta aitzineuskararen erroa", Uztaro 25, 47-110, 1998
* "Ná-De-Ná", Uztaro 31 (1999), 15-84
* "Informe sobre supuestas inscripciones eusquéricas en Veleia" 2008
* “Gogoetak euskal dialektologia diakronikoaz: Euskara Batu Zaharra berreraiki beharraz eta haren banaketaren ikerketaz”. I. Epelde (arg.), Euskal dialektologia: lehena eta oraina (ASJUren gehigarriak 69), Bilbo: UPV/EHU, 2014 [2011], 155-241.
Ehun liburu eta artikulu baino gehiago argitaratu ditu (ikus, esaterako, inguma.org edo dialnet).

## Erreferentziak

* ↑ Lakarra Andrinua, Joseba. «XVIII. mendeko hiztegigintzaren etorkiez» (PDF) Tesiker, Euskarazko doktorego-tesiak (Noiz kontsultatua: 2019-12-12).

## Ikus, gainera

* Monumenta Linguae Vasconum

## Kanpo estekak

* Biografia labur bat.
* Euskaltzain oso izendatu zuteneko sarrera-hitzaldia, eta Arana Martijak emandako erantzuna.
* Euskaltzaindiaren webguneko biografia.
* Datuak: Q941098
# Joseba Iñurrategi

Joseba Iñurrategi Iriarte (Eskoriatza, 1945eko urriaren 26a- Eskoriatza, 2017ko urriaren 26a) pilotari gipuzkoarra izan zen.
Amateur moduan jardun zuen 30 urte bete arte, eta gero beteranoen kategorian ibili zen. 1981ean, Isidro Garate Magunazelaiarekin batera, Eskoriatzako Kirol Elkarteko delegatu kargua hartu zuen Felix Berasaluze Boliñaren ordez. Umeen pilota eskola bultzatu zuen, eta 2003an herriaren omenaldia jaso zuen.
Minbiziak jota hil zen.
Eskoriatzako pilotalekuak gaur egun, bere omenez, haren izena darama.

## Erreferentziak

* ↑ "Pilotako erreferente Joseba Iñurrategi eskoriatzarra hil da" (Goiena)
* Datuak: Q61882943
# Kazetaritza berria

Kazetaritza berria (ingelesez: New Journalism) kazetari-korrontea da. 1960ko hamarkadan hasi zen mugimendu hau AEBtan. Garai horretan bizi izan ziren aldaketa sozial eta kulturalen eta Truman Capoteren 'Odol hotzean' (In Cold Blood) ondorioz. Ez fikziozko eleberri honetan elementu literarioak kazetari-ikerketara berezko beste batzuekin konbinatzen ziren.
Izenak Tom Wolfek asmatu zuen 1973an The New Journalism izeneko artikulu-bildumarako, bereak eta Truman Capote, Hunter S. Thompson, Norman Mailer, Joan Didion, Terry Southern, Robert Christgau, Gay Talese eta besteen artikuluak biltzen zituena.

### Ezaugarriak

Bereizgarria da fikzio-literaturaren eta beste korronte batzuen baliabideak eta teknikak ematea, kazetaritza tradizionalean orduan arte oker ikusia. Horregatik, kazetaritza berria iraultza bat da erreportajeen, kroniken eta elkarrizketen kontakizunetan. Horrela, kazetari-berriaren bi gakoak:

#### Dimentsio estetikoa

Generoko kazetariek bere erreportajeak idazten dituzte kontaketak izango balira bezala. Errealismo handiko elkarrizketak, oso deskribapen zehatzak eta hiri-hizkuntza erabiliz

#### Ikerketa

Saiatzen dira informazio posible handiena erabiltzen, kalera irteten eta gertaeretako lekuan egoten. Mark Kramer kazetariak Literary Journalism-en, ikerketako etapan kontuan hartzeko elementu batzuk proposatzen ditu. Etapa honen helburua, jendeak, bere esperientziak eta perspektibak, ohikoa dena haientzat eta pentsatzen dutena ulertzea da.
Lehen pertsonaren erabilera
Nahiz eta hura ez esan, testu guztiak lehen pertsonan dira. Idazten den edozer bertsio subjektiboa da. Baina, subjektibotasuna saihetsezina da. Norbait idatzitako atzean ez egotearen alegia egitea amorala da.

#### Kazetariaren jarrera

Begiratzea zentrala da kronikari batentzat esaten du Martin Caparros-ek. Zentzu sendoan begiratzea. Hala ere, ikustearen eta begiratzearen artean desberdintasun erradikala dago. Begiratzea bilaketa da, inguruan dagoena ikasten saiatzeko borondatezko jarrera kontzientea da. Kronikari batentzat, indar posible guztiarekin begiratzea da.

## Kanpo estekak

* Datuak: Q1044646
* Multimedia: New Journalism / Q1044646
# Kazetaritza konputazional

Kazetaritza konputazionala ordenagailuen bidez garatutako teknikak kazetaritzaren beharretara aplikatzea aztertzen duen arloa da. Kazetaritzaren behar horiek informazioa jasotzea, antolatzea, txukuntzea, komunikatzea eta zabaltzea izan daitezke, besteak beste, beti ere informazioaren zehaztasuna eta egiazkotasuna mantenduz. Informatikaren parte diren ezagutza arlo ezberdinetako teknikak aplikatu ohi dira; esate baterako, adimen artifiziala, lengoaia naturalen prozesamendua, pertsonalizazioa eta gomendio-sistemak.

## Kanpo estekak

* Datuak: Q4923730
# Kazetaritza partehartzaile

Kazetaritza partehartzailea edo herritarren kazetaritza mugimendu bat da zeinean herritarrak berak paper aktiboa hartzen duen informazioa idazteko, zabaltzeko eta aztertzeko prozesuetan. Herritarra informatzaile bihurtzen da, alegia. Kazetaritza mota honen bidez, informazio independentea, fidakorra, zehatza eta hedatzeko modukoa eskaintzea da helburu. Amerikako Estatu Batuetan sortu zen XX. mendeko azken hamarkadan eta beste izen batzuk ere eman zaizkio: Kazetaritza 2.0, kazetaritza kolaboratiboa edota kode irekiko kazetaritza.
Giza Eskubideen adierazpen Unibertsalak biltzen du horretarako eskubidea. Honen arabera, gizaki orok edozein bideren bidez informazioa zabaltzeko eskubidea dauka, eta ez soilik hau jasotzeko.

## Ezaugarriak

Kazetaritza parte-hartzailean zenbait ezaugarri ikus daitezke. Irakurlea parte-hartzaile bihurtzeko aukera ematen dutenak:
* Aukera ematen du edukia libreki ikusteko.
* Aukera ematen du iruzkinak jartzeko
* Aukera ematen du ere irakurleak edukiak sare sozialetara eramateko. Edukiak erreferentziatzea eskatzen du horrek.
* Aukera dago irakurleak informazioa gustuko duen edo ez adierazteko. Modu desberdinetan ager daiteke aukera hau.
* Aukera du irakurleak bere eduki propioa zabaltzeko.. Irakurle guztien artean egindako webgune horizontala sortzen da modu honetan.

## Historia eta garapena

Kazetaritza mota honen sorrera hedabide komunitarioen sorrerari lotuta dago. Azken hauek, irabazte-asmorik gabeko elkarteenak direnak dira, proiektua bideratu eta kudeatzen dutenak, helburu proselitistarik ez dutenak eta demokrazian sakontzea helburu dutenak herriaren parte-hartzearen bidez.
Kazetaritzaren historia hiru arotan banatu da azken urteotan: Web 1.0, Web 2.0 eta Web 3.0 bertsioak. Kazetaritza parte-hartzailea, bigarren bertsioari dagokio hain zuzen ere.
Internet, edo Web-aren hasierarekin Kazetaritza 1.0 sortu zen; web-orrialde estatikoak, informazio mugatua, telebistan edo egunkarietan ematen den informazioa zuzenen eskaintzen duena. Webguneen etorkizuna zalantzan jartzen zenez, ez zen asko inbertitu onlineko kazetaritzan.
Bigarren aroa, Web 2.0 bertsioari dagokio. 2004ean, Interneteko webguneetan iraultza hasi zen, erabiltzaileen komunitateak hazi ziren eta interfaze errazen bidez gai ziren euren testu propioak idaztek, argazkiak partekatzeko edota bideoak partekatzeko. Garai honetakoak izan ziren hain zuzen ere egun ezagutzen ditugun onlineko sistema arrakastatsuak: Youtube, Flickr, Blogger… Sare sozialen hasiera izan zen, komunitate handiak sortu ziren, edukiak etengabe partekatzen zituztnak eta elkarren artean oso azkar komunikatzen zirenak. Kazetaritza 2.0 sortua zen ordurako eta gaiaren inguruko liburuak argitaratzen hasi ziren. Honen adibideen zerrenda luzea da; iReport, Igooh, GLOBAL VOICES, Menéame, Aupatu...
Hirugarren aroa Kazetaritza 3.0 deritzonaren garaia web semantikoaren garaian gertatuko da. Ezaugarri berriak izanen dituena:, Web-a semantikoagoa izango da, pertsonalizaziorantz abiatuz, mundu errealeko beharretara gehiago egokituko da, eta gero eta konexio gehiago izango dituena.

## Kanpo estekak

* Datuak: Q848979
* Multimedia: Citizen journalism / Q848979
# Kazetaritza genero

Kazetaritza generoa kazetaritzan erabiltzen diren testuen eta diskurtsoen multzoa bateratzen duen narratibaren azpigeneroa da. Kazetaritza generoko testuek errealitateari erreferentzia egiten dioten testu tipoen multzoa da.
Testu tipo hauetan hurbiltasuna bilatu ohi da denbora-espazio ardatzetan. Hurbilekoa kontatzeko joera nabarmena egoten da kazetaritzan; duela gutxi gertatu dena, hurbil gertatu dena aipatzen da kazetaritza testu eta diskurtso ia guztietan.
Kazetaritza generoak ikuspegi objektiboak eta subjektiboak onartzen ditu. Gehien erabili diren azpigeneroak albistea eta iritzi artikulua dira baina badaude kazetaritzako beste testu tipo batzuk ere. Hona kazetaritza generoko testu tipo batzuk:
      * Albistea.
      * Editoriala.
      * Elkarrizketa.
      * Erreportajea.
      * Hipertestua.
      * Iritzi artikulua.
      * Kronika.
      * Zutabe (testu-tipo)a.
      * Zuzendariari gutuna.
Kazetaritzako testu tipo batzuek objektibotasuna bilatzen dute, albisteak esate baterako, baina kazetaritzan subjektibotasunari bidea zabaltzen zaio. Azalpenekin batera iritziak nahaste ohikoa da.

## Hizkera

Kazetaritzako testu tipo gehienetan ohikoa izaten dira estilo ezaugarri hauek:
   * Labur. Adierazpenak labur egiteko joera dago. Kazetariak argitaratzeko espazio mugatua, adierazpenak egiteko denbora mugatua dela kontuan hartu beharko du eta ezin izango da luzamenduetan ibili.
   * Sinple. Kazetariak hartzaile arrunta, entzule edo irakurle arrunta irudikatu beharko du. Sintaxi edo joskera sinplea. Kazetaritzan hiztegi egunerokoa eta baliabide gramatikal arruntak erabili ohi dira irakurleak edo entzuleak testuak erraz uler ditzan.
   * Testuaren estruktura. Hamarkada luzeetako tradizioak kazetaritza testu jakin batzuei estruktura jakin bat eman diete. Irakurleen arreta lortzeko lerroburuak, bigarren mailako lerroburuak, testu osoagoaren laburpenak eta antzeko baliabideak erabiltzen dira. Ohikoa izaten da hasierako paragrafoetan konturik mamitsuenak, erakargarrienak, kokatzea.
   * Objektibotasuna/Subjektibotasuna. Kazetaritzan informazioak, azalpenak, iritziak onartzen dira. Kazetaritzaren baitako azpigenero bakoitzak bere ezaugarri propioak ditu kontu hauetan. Esaterako albisteak kontatzerakoan objektibotasuna bilatu ohi da. Zer gertatu den, non, noiz... Baina iritzi artikuluetan datuen interpretazioak eta iritziak, subjektibotasuna beraz, dira testuen ezaugarrietako bat.

## Kanpo estekak

* Datuak: Q4894405
# José María Acuña López

José María Acuña López (Pontevedra, 1903ko apirilaren 4a - Vigo, 1991ko ekainaren 4a) galiziar eskultorea izan zen.
1920-1922 bitartean F. Asoreyren lantegian lan egin zuen, eta gero Pontevedrako Diputazioaren diru-laguntzarekin Madrilgo San Fernandoko Arte Ederren Errege Akademian ikasi zuen. Madrilen, Santiagon, Pontevedran eta Vigon erakutsi zituen bere lanak. Lan ugari egin zituen gaur desagerturik dagoen Pontecesuresko Cerámica Celta etxearentzat, beste galiziar artista handiekin batera: Castelao, Manuel Torres, Carlos Masside, Santiago Bonome. Akademizismoaren eta eredu galiziar herrikoien arteko nahasketak bereizten du Acuñaren estiloa. Lehen aipaturiko zeramikazko eskulturez gainera, aipagarriak dira brontzez egindako lanak ere: Hoxe comeredes (Gaur jango duzue), itsasoari lotutako arazoak agertzen dituena, De la fiesta (Festari buruz) kostunbrista, eta La carta del hijo (Semearen gutuna), emigrazioaren arazoa erakusten duena. Gerra Zibilaren ostean erretiratuta egon zen, harik eta 1972an berriro erakusketak egiten hasi zen arte. 1976an Eskulturako Sari Nazionala eskuratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5977481
* Multimedia: José María Acuña López / Q5977481
# José Martí nazioarteko aireportua

José Martí nazioarteko aireportua (NAGE kodea: HAV - NAZE kodea: MUHA​), Kubako Habana hiriburuari zerbitzu ematen dion aireportua da. Boyeros udalerrian kokatua dago.

## Kanpo estekak

* Datuak: Q381677
* Multimedia: José Martí International Airport / Q381677
# José Martínez Berasain

Victoriano José Martínez Berasain (Iruñea, 1886ko martxoaren 23a - ib., 1960ko abenduaren 27a) nafar politikari karlista eta bankaria izan zen.

## Biografia

Banco de Bilbaoko zuzendaria zen Iruñean, eta El Pensamiento Navarro egunkari tradizionalistaren administrazio-kontseiluko burua zen.
Bigarren Errepublikaren garaian, Iruñeko tokiko batzorde karlistako lehendakari eta Nafarroako Eskualde Batzordeko presidenteorde izan zen. Nafarroako Eskuineko Blokearen buru ere izan zen. Era berean, Familia Gurasoen Elkarte Katolikoko, Eusko-Nafar Erlijiosoen Defentsa Elkarteko eta «La Cultural Navarra» (maristen ikastetxea ordezkatzea saihesteko eratutako elkartea) kidea zen.
1936ko uztaileko Errepublikaren aurkako altxamenduaren prestaketan aktiboki parte hartu zuen Mola jeneralarekin lankidetza estuan, eta Joaquín Baleztena eskualdeko buruzagi karlista buru zuen Nafarroako Gerrako Batzorde Karlistako presidenteordea izan zen. Bateratze Dekretuaren ondoren, Jose Martínez Berasain izango zen Nafarroako Mugimendu Nazionalaren lehen probintzia-burua.
Espainiako Gerra Zibilaren ondoren, 1943an Elkarte Tradizionalistaren izenean Franco jeneralari zuzendutako gutun baten hamasei sinatzaileetako bat izan zen. Gutun horretan, «saiakera totalitarioa» bertan behera uzteko, «Altxamenduaren hasierako espiritura» itzultzeko eta Espainiako monarkia tradizionala berrezartzeko eskatzen zioten, Espainia «sufragio ez-organikoaren "legezkotasun" faltsu demokratikoan berriro eror ez zedin».
1955etik hil zen arte, prokuradore izan zen Gorteetan, Francoren izendapenez. Tradizionalisten taldeko kide izan zen, «estorildarrak» izenez ezagutzen zirenak — Ricardo de la Ciervarentzat «karlismo frankista» ziren —, eta 1957an Alfontso XIII.aren semea, Joan Borboikoa, Espainiako errege legitimo gisa aitortu zuten.

## Erreferentziak

* 1 2 Dronda Martínez, Javier. (2013). Con Cristo o contra Cristo. Religión y movilización antirrepublicana en Navarra (1931-1936). Txalaparta, 171 or. ISBN 978-84-15313-31-1..
* ↑ Arbeloa, Víctor Manuel. (2015). Navarra y los estatutos de autonomía (1931 - 1932). ACCI, 75 or. ISBN 978-84-15705-17-7..
* 1 2 «Necrológica: Don José Martínez Berasain» ABC: 76. 1960-12-28.
* ↑ Santa Cruz, Manuel de. (1980). Apuntes y documentos para la historia del tradicionalismo español. 5 Madril: Gráficas Gonther ISBN 84-300-2621-5..
* ↑ Caspistegui Gorasurreta, Francisco Javier. (1997). El naufragio de las ortodoxias. El carlismo (1962-1977). EUNSA, 24 or. ISBN 84-313-1564-4..

## Kanpo estekak

* Datuak: Q55142864
* Multimedia: José Martínez Berasáin / Q55142864
# José Marina Vega

José Marina Vega militar eta politikari espainiarra zen. Melillako operazio militarren buru izan zen 1909ko Melillako Kanpainan, eta, geroago, Espainiako goi komisario izan zen Marokon (1913-1915) eta Gerra ministro (1917 eta 1918).

## Biografia

1850eko apirilaren 13an jaio zen Figueresen, Gironako probintzian, aitak (Espainiako Indar Armatuen kapitaina) bi urte zaharragoa zela adierazi baitzuen militarrei egindako eskaeran. Txikitan Luzonera (Filipinak) joan zen bizitzera. Penintsulako Espainiara itzulita, Llerena Ehiztarien Batailoian sartu zen kadete gisa 1863an.
Hirugarren Gerra Karlistan borrokatu zuen. Infanteriako karrera militarrarekin, eta 1893an koronel mailara igota, Marina Filipinak eta Kuba bezalako lekuetara bidali zuten. 1896an brigada-jeneral mailara igo zuten. Dibisioko jeneral izendatu zuten 1900eko uztailean. Bartzelonan gobernadore zibil gisa aztikeria labur bat egin ondoren (1899), Melillara bidali zuten 1905ean.
Ipar Afrikako hiri militarreko militarren buru zela, Marina Vegak Melillako hinterlandiako operazioak zuzendu zituen, Melillako gerra deiturikoan Rifeko tribesmenen erasoei aurre egiteko, Barranco del Loboko hondamendia barne, 1909ko uztailean, Bartzelonako Aste Tragikoko istiluekin batera gertatu zena, espainiar iritzi publikoan desmasia eragin zuena. Teniente jeneral izendatu zuten orduan.
Felipe Alfau Mendozaren ordez Espainiak Marokon zuen goi komisario izendatua, 1913tik 1915era.
Bi aldiz Gerra ministro izan zen (1917 eta 1918) Eduardo Dato eta Antonio Maura buru zituzten kabineteetan. 1919an biziarteko senatari izendatua, 1926ko urtarrilaren 30ean hil zen Madrilen (Zurbano kalea, 6).

## Kanpo estekak

* Datuak: Q5942465
* Multimedia: José Marina Vega / Q5942465